জানা যায়, সরকারি নিয়মানুযায়ী বিলচলন ইউনিয়নের মোট ৭৮৫ জন দুস্থ মানুষের মাঝে ২০ কেজি করে চাল বিতরণ করার কথা। কিন্তু নিয়ম না মেনে বালতি দিয়ে মেপে সংশ্লিষ্টরা প্রতিজনকে ১৬ থেকে সাড়ে ১৭ কেজি (বস্তাসহ) চাল দিচ্ছেন। বিষয়টি কুমারগাড়া গ্রামের জয়গন নেছা নামে এক বৃদ্ধার সন্দেহ হলে তিনি ইউনিয়ন পরিষদের সামনের একটি দোকানে গিয়ে ডিজিটাল মিটারে মেপে দেখেন তার বস্তায় ১৬ কেজি চাল রয়েছে। এরপর কুমারগাড়া গ্রামের মজনু রহমান, নাদের আলী শেখ, নাজমা খাতুন, রাশিদা খাতুন, সহ বেশ কয়েকজন বস্তা মেপে সাড়ে ১৭ কেজি (বস্তাসহ) চাল পান।